|  |
| --- |
|  |
| grb7 **REPUBLIKA HRVATSKA** |
| PRIMORSKO-GORANSKA ŽUPANIJA |
| **Upravni odjel za prostorno uređenje,**  **graditeljstvo i zaštitu okoliša** |
|  |

KLASA: 112-02/18-01/8

URBROJ: 2170/1-06-02/2-18-3

Rijeka, 17. rujna 2018.

Pročelnica Upravnog odjela za prostorno uređenje, graditeljstvo i zaštitu okoliša Primorsko-goranske županije, temeljem članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 4/18), objavljuje slijedeće

**UPUTE I OBAVIJESTI KANDIDATIMA / KANDIDATKINJAMA**

**koji podnose prijavu na**

**JAVNI NATJEČAJ ZA PRIJAM U SLUŽBU U**

**UPRAVNI ODJEL ZA PROSTORNO UREĐENJE, GRADITELJSTVO I ZAŠTITU OKOLIŠA PRIMORSKO-GORANSKE ŽUPANIJE**

**na radno mjesto:**

**VODITELJ / VODITELJICA ODSJEKA ZA ZAŠTITU OKOLIŠA I DRUGOSTUPANJSKI UPRAVNI POSTUPAK, 1 izvršitelj / izvršiteljica na neodređeno vrijeme uz obvezni probni rad u trajanju od tri mjeseca**

1. **OPIS POSLOVA radnog mjesta „Voditelj / Voditeljica Odsjeka za zaštitu okoliša i drugostupanjski upravni postupak“:**

- Upravlja radom Odsjeka, organizira i prati izvršavanje poslova i obveza iz djelokruga rada Odsjeka. Rješava najsloženija pitanja iz djelokruga rada Odsjeka. Organizira, prati i sudjeluje u rješavanju poslova i ispunjavanju obveza određenih zakonom iz područja zaštite okoliša, zaštite prirode i ekološke mreže. Prati, kontrolira i sudjeluje u izradi i izdavanju kata u području zaštite okoliša, ekološke mreže, zaštite voda i gospodarenja otpadom. Nadzire vođenje registra onečišćavanja u okoliš. Prati i sudjeluje u provođenju postupka strateške procjene utjecaja na okoliš te procjene utjecaja zahvata na okoliš i ekološku mrežu.

* Prati stanje rješavanja drugostupanjskih upravnih predmeta u oblasti komunalnog gospodarstva, spomeničke rente i utvrđivanja naknade u postupcima ozakonjenja nezakonito izgrađenih zgrada.
* Predlaže i poduzima mjere za postizanje bolje organizacije rada, veće učinkovitosti i kvalitete rada Odsjeka.
* Prati stanje u oblasti zaštite okoliša te predlaže mjere za njegovo poboljšanje.
* Koordinira rad službenika u Odsjeku, ujednačava njihovo postupanje održavanjem sastanaka i individualnih konzultacija, razmatranjem problema u radu i davanjem prijedloga za njihovo rješavanje.
* Prati izvršavanje programa rada Odsjeka i izvršavanje proračuna Upravnog odjela koji se odnosi na rad Odsjeka, te priprema materijale koje donosi Župan ili Županijska skupština.
* Prati propise i stručnu literaturu iz djelokruga Odsjeka te sukladno tome službenicima daje upute za rad.
* Prati rad javnih ustanova iz djelokruga rada Odsjeka i sudjeluje u projektima koji se financiraju sredstvima EU.
* Obavlja i ostale poslove koje mu povjeri pročelnik Upravnog odjela.

**II. PODACI O PLAĆI:**

Plaća je utvrđena Odlukom o koeficijentima za obračun plaća službenika i namještenika u upravnim tijelima Primorsko-goranske županije („Službene novine Primorsko-goranske županije“ broj 36/10, 12/11 i 36/14).

Osnovnu plaću službenika raspoređenog na radno mjesto voditelj odsjeka čini umnožak koeficijenta složenosti poslova radnog mjesta koji iznosi 3,20 i osnovice za obračun plaće, uvećan za 0,5% za svaku navršenu godinu radnog staža.

Osnovica za obračun plaće službenika i namještenika u upravnim odjelima službama Primorsko-goranske županije utvrđena je Odlukom Župana i iznosi 4.840,00 kuna bruto.

**III. NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA / KANDIDATKINJA:**

Maksimalan broj bodova koje kandidati / kandidatkinje mogu ostvariti na prethodnoj provjeri znanja i sposobnosti iznosi 20 bodova (10 bodova iz pisanog testiranja i 10 bodova temeljem provedenog intervjua).

Prethodnoj provjeri znanja i sposobnosti mogu pristupiti samo kandidati / kandidatkinje koji ispunjavaju formalne uvjete natječaja i koji dobiju poseban pisani poziv na adresu navedenu u prijavi.

Pisano testiranje kandidata / kandidatkinja sastoji se od općeg i posebnog dijela, sa ukupno 20 pitanja.

Opći dio testiranja sastoji se od provjere poznavanja osnova ustavnog ustrojstva Republike Hrvatske, sustava lokalne i područne (regionalne) samouprave, službeničkih odnosa u lokalnoj i područnoj (regionalnoj) samoupravi, upravnog postupka i upravnih sporova, uredskog poslovanja i sustava Europske unije.

Posebni dio testiranja sastoji se od provjere poznavanja zakona i drugih propisa vezanih uz djelokrug rada Upravnog odjela za prostorno uređenje, graditeljstvo i zaštitu okoliša Primorsko-goranske županije i opisa poslova radnog mjesta za čiju popunu je raspisan natječaj.

Intervju se provodi samo s kandidatima / kandidatkinjama koji ostvare najmanje ili više od 50% bodova na provedenom pisanom testiranju.

Vrijeme održavanja prethodne provjere znanja i sposobnosti objaviti će se najmanje 5 dana prije održavanja provjere na web stranici Primorsko-goranske županije [www.pgz.hr](http://www.pgz.hr) i na oglasnoj ploči Upravnog odjela za prostorno uređenje, graditeljstvo i zaštitu okoliša Primorsko goranske županije na adresi Rijeka, Riva 10.

**Pravni i drugi izvori za pripremanje kandidata za testiranje jesu:**

*Opći dio:*

* Ustav Republike Hrvatske (''Narodne novine'' broj 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01, 41/01 – pročišćeni tekst, 55/01 – ispr., 76/10, 85/10 – pročišćeni tekst i 5/14)
* Zakon o lokalnoj i područnoj (regionalnoj) samoupravi (''Narodne novine'' broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 – ispravak i 123/17)
* Zakon o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08, 61/11 i 4/18)
* Zakon o općem upravnom postupku (''Narodne novine'' broj 47/09)
* Zakon o upravnim sporovima (''Narodne novine'' broj 20/10, 143/12, 152/14, 94/16 i 29/17)
* Uredba o uredskom poslovanju (''Narodne novine'' broj 7/09)
* Sustav Europske unije ([Službena internetska stranica Europske unije - europa.eu](http://europa.eu/)  http://europa.eu/index\_hr. - institucije i tijela EU).

*Posebni dio:*

- Zakon o zaštiti okoliša („Narodne novine“ broj 80/13, 153/13, 78/15 i 12/18)

- Zakon o zaštiti prirode („Narodne novine“ broj 80/13 i 15/18)

- Zakon o održivom gospodarenju otpadom („Narodne novine“ broj 94/13 i 73/17)

- Zakon o komunalnom gospodarstvu („Narodne novine“ broj 68/18)

**P r o č e l n i c a**

**v.r. doc.dr.sc. Koraljka Vahtar-Jurković, dipl.ing.građ.**